ຈີນຂາດດຸນການຄ້າ ໃນເດືອນກຸມພາ
ຈີນຂາດດຸນການຄ້າ ຫຼາຍທີ່ສຸດໃນຮອບ 7 ປີ ໃນເດືອນກຸມພາຜ່ານມາ
ຈີນລາຍງານວ່າ ຕົນຂາດດຸນການຄ້າ 7 ພັນ 300 ລ້ານ ໂດລາໃນເດືອນກຸມພາຜ່ານມາ ຊຶ່ງເປັນການຂາດດຸນການ ຄ້າເທື່ອທຳອິດ ນັບແຕ່ເດືອນມີນາ ປີກາຍນີ້ ເປັນຕົ້ນມາ ແລະເປັນການຂາດດຸນການຄ້າທີ່ໃຫຍ່ທີ່ສຸດໃນຮອບ 7 ປີ ພວກນັກວິເຄາະໃຫ້ເຫດຜົນ ກ່ຽວກັບການຂາດດຸນດັ່ງກ່າວ ນີ້ວ່າເປັນຍ້ອນການຢຸດພັກໃນການຜະລິດເນື່ອງໃນໂອກາດ ວັນຂຶ້ນປີໃໝ່ທາງຈັນທະຄະຕິຫລືກຸດຈີນແລະວ່າ ພວກເຂົາ ເຈົ້າຄາດວ່າຈີນຈະກັບຄືນໄດ້ປຽບທາງດຸນການຄ້າໃນເດືອນ ໜ້າ ພະແນກພາສີຂອງລັດຖະບານຈີນກ່າວວ່າ ການສົ່ງອອກໄດ້ ເພີ່ມຂຶ້ນແຕ່ພຽງ 2 4% ໃນເດືອນແລ້ວເມື່ອສົບທຽບໃສ່ໄລ ຍະດຽວກັນ ຂອງປີກາຍ ຂະນະທີ່ການນຳເຂົ້າ ໄດ້ເພີ່ມຂຶ້ນ 19 4% ໂຕເລກດັ່ງກ່າວແມ່ນຕໍ່າກວ່າລະດັບຄາດໝາຍຂອງພວກນັກເສດຖະສາດທີ່ໄດ້ຕັ້ງໄວ້ 25% ສຳລັບການເພີ່ມຂຶ້ນໃນການສົ່ງອອກຂອງຈີນແລະເພີ່ມຂຶ້ນ 30% ສຳລັບການນຳເຂົ້າ ໃນເດືອນມັງກອນຜ່ານມາ ຈີນໄດ້ປຽບທາງດ້ານການຄ້າ 6 ພັນ 500 ລ້ານໂດລາ ສໍາລັບ ເດືອນກຸມພານັ້ນພວກນັກເສດຖະສາດໄດ້ທຳນາຍວ່າຈີນຈະໄດ້ປຽບດຸນການຄ້າໃນຈໍານວນ 4 ພັນ 900 ລ້ານໂດລາ